Guðlaugur aflaði styrkjanna, Steinarnir veittu þá

Gleðilega páska og ég biðst forláts á að skrifa pólitík á svo fallegum morgni.

En umræðan um Guðlaug Þór og Sjálfstæðisflokkinn yfirskyggði allt í hádegisfréttum og fær mig til að halda áfram.

Sjálfur hefi ég í áratugi rekið fyrirtæki sem safnað hefur peningum fyrir stjórnmálaflokka og margskonar málefni. Sá sem safnar styrkjunum talar við einhvern í viðkomandi fyrirtæki, oft millistjórnanda. Sá millistjórnandi ber erindið svo eftir atvikum upp við forstjóra, stjórn eða aðra sem fara með endanlegt ákvörðunarvald og er þá bara að vinna sína vinnu, ekki að afla styrkjanna.

Guðlaugur Þór bar því upphaflega við að hann hefði ekki safnað peningum heldur hefðu aðrir gert það. Þegar gengið var á flokkinn um það hverjir þessir aðrir séu þá var að lokum bent á tvo menn sem báðir heita Steini, annar er háttsettur hjá Landsbanka og hinn varaformaður stjórnar FL-group. Auðvitað öfluðu þessir menn ekki styrkjanna, þeir veittu þá. Sá sem talaði við þessa menn aflaði styrkjanna. Það hefur komið fram í fréttum að sá maður var Guðlaugur Þór Þórðarson.

Þegar REI málið kom fyrst upp var augljóst hverjum sem nennti að setja sig inn í það að þar var á ferðinni eitt ömurlegasta spillingar og mútumál íslenskra stjórnmála fyrr og síðar. Færa átti gjaldþrota auðjöfrum viðskiptaveldi í eigu almennings. Sjálfur lýsti ég þá yfir að allir þeir stjórnmálamenn sem að málinu komu ættu að segja af sér - og tók hattinn ofan fyrir þeim Sjálfstæðismönnum sem bundu enda á þessa spillingu inni í borgarstjórn Reykjavíkur. En nú fer sú virðing þverrandi ef flokkurinn í heild ætlar að feta í fótspor Ólafar Nordal þingkonu sem sagði hlæjandi í fréttatíma áðan að auðvitað væri allt í lagi með framboðslista flokksins í Reykjavík suður!

Fyrri ummæli:
Ég var að bíða eftir því að einhver kæmi með þessa athugasemd sem liggur í augum uppi. Gleðilega páska!

Það er undarlegt að nokk hvað menn geta fjallað um, rétt er að þessir styrkir voru mjög háir og á þeim tíma. En hvað með aðra flokka, allir flokkar fengu mun hærri styrki 2006 en bæði árin á eftir og undan hvað segir það. Jú einfaldlega þá notuðu allir flokkarnir tækifærið og söfnuðu styrkjum af meiri krafti en áður, jú það sama og flestir íslendingar gerðu um árið þegar skattlausa árið var og tekin var upp staðgreiðsla, þeir sem það gátu unnu meir þetta árið til að sleppa við skatta.

Hitt er ekki síður athyglisvert að enginn virðist hnjóta um þá staðreynd að flestir flokkarnir eru með neikvætt eigið fé, það er eiga ekki fyrir skuldum og samkvæmt reglum um lögaðila á Íslandi er lögbrot að reka fyrirtæki á þann hátt. Framkvæmdatjórar flokkana eru ábyrgir persónulega fyrir því að reka flokkana með neikvætt eigið fé. ER ÞETTA EKKI SKOÐUNNAR VIRÐI.

Annað sem er nokkuð áhugavert að allir flokkar hafa á landsfundum sínum ályktað um jafnrétti þegna þjóðfélagsins og að allir eigi að vera jafnir. Af hverju gildir það ekki um atkvæðaréttin? Eru kjósendur á Norðurlandi meiri menn en þeir fyrir sunnan. Væri ekki rétt að setja þetta inn í stjórnarskránna. Það má kanski vonast eftir að stjórnlagaþing taki á þessu og setji landið í eitt kjördæmi þar sem allir eru jafnir. Þetta gæti stjórnlagaþingið gert og þarf ekki að spyrja alþingi eða flokka um samþykki. Stjórnarskráin er jú æðri kosningarlögum og þeim þyrfti þá að breyta til samræmis.
Ég sé ekki betur en að við getum endalaust gagnrýnt flokkana fyrir ýmislegt en en um sinn sitjum við uppi með flokkana og eigum við þá ekki líka að fjalla um mikilvæg atriði eins jafnrétti þegna landsins varðandi kosningarrétt.

||

Þessu fólki er ekki viðbjargandi. Ef þetta verður niðurstaðan að Guðlaugur haldi áfram, þá tekur hann Ólöfu blaðskellandi og flokkinn í rassskellingu þann 25 apríl.

Nú er ljóst að sjálfstæðismönnum vantar valkost í kosningunum, líklegt er að auðir seðlar og heimsitjandi (15%) umfram eðlilega kosningaþátttöku gefi vinstriflokkunum 10 þingmenn.

||

Ósköp barnaleg þessi árátta að koma öllu klúðri á örfáa menn. Hver trúir þessu bulli að einhverjir sárfáir einstaklingar hafi vitað um fjárreiður flokksins?

Enda er nú komið í ljós að Kjartan Gunnarsson vissi um alla þætti málsins allan tímann. Gat heldur ekki hjá því farið. En eru menn hættir að skammast sín fyrir að ljúga eins og þörfin krefur á hverjum tíma?

Svo vona ég að þú Bjarni hafir lesið spjallið við Sigurð Gísla í Fréttablaðinu í gær. Þetta er skyldulesning hverjum manni. Á samt von á því að mörgum reynist erfitt að ljúka þeim lestri því hann gengur nærri sálinni í mörgum þeirra sem hafa tamið sér réttar skoðanir á þjóðmálum.

Gleðilega páska!

||

Þeir hljóta að kalla þetta "tæknileg mistök".

||

Nei, þeir vissu ekki neitt. Þeir unnu bara þarna og voru bara þarna og af mannlegum og kannski tæknilegum mistökum samþykktu milljónir á milljónir ofan frá glæpabanka og glæpafyrirtæki.

Ummæli:
Þetta var ég þó að lesa núna:

"Staðreyndin er sú að Sjálfstæðismenn hafa viljað ganga lengra en flestir aðrir, við að útiloka áhrif stórfyrirtækja á stjórnmálalíf í landinu."

http://altice.blog.is/blog/altice/entry/851723/

Verkefni: Samúð
Merking: Engin samúð